CELEX: 32020D0664
Language: et
Date: 2020-05-18 00:00:00
Title: Nõukogu otsus (ÜVJP) 2020/664, 18. mai 2020, millega muudetakse otsust (ÜVJP) 2019/2110 Euroopa Liidu ÜJKP nõuandemissiooni kohtaKesk-Aafrika Vabariigis (EUAM RCA)

19.5.2020   
               
               
                  ET
               
               
                  Euroopa Liidu Teataja
               
               
                  L 157/3
               
            
         NÕUKOGU OTSUS (ÜVJP) 2020/664,
         18. mai 2020,
         millega muudetakse otsust (ÜVJP) 2019/2110 Euroopa Liidu ÜJKP nõuandemissiooni kohtaKesk-Aafrika Vabariigis (EUAM RCA)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu lõi 9. detsembril 2019 otsusega (ÜVJP) 2019/2110 (1) Euroopa Liidu ÜJKP nõuandemissiooni Kesk-Aafrika Vabariigis (EUAM RCA), mille volitused kestavad kaks aastat alates EUAM RCA käivitamist.
                  
               
                     (2)
                  
                  
                     Lähtesumma kehtestati otsuse (ÜVJP) 2019/2110 vastuvõtmisele järgnevaks kuueks kuuks, st kuni 8. juunini 2020, mille jooksul tuli teha EUAM RCA esmase operatsioonivõime saavutamiseks vajalikud ettevalmistused, eeldades et EUAM RCA käivitamisel määratakse lähtesumma ülejäänud volituste täitmiseks.
                  
               
                     (3)
                  
                  
                     COVID-19 pandeemiaga seotud praeguse olukorra tõttu on EUAM RCA käivitamiseks vaja teha täiendavaid ettevalmistusi.
                  
               
                     (4)
                  
                  
                     Poliitika- ja julgeolekukomitee leppis 16. aprillil 2020 kokku, et esialgse lähtesumma kehtivusaega tuleks seetõttu pikendada kahe kuu võrra, st kuni 8. augustini 2020.
                  
               
                     (5)
                  
                  
                     Otsust (ÜVJP) 2019/2110 tuleks vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2019/2110 artikli 13 lõige 1 asendatakse järgmisega:
            
                        „1.
                     
                     
                        Missiooni EUAM RCA tegevusega seonduvate kulutuste katmiseks ette nähtud lähtesumma kuni 8. augustini 2020 on 7 100 000 eurot. Järgnevateks ajavahemikeks määratavad lähtesummad otsustab nõukogu.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 18. mai 2020
            
               
                  Nõukogu nimel
               
               
                  eesistuja
               
               G. GRLIĆ RADMAN
            
         
         
            (1)  Nõukogu 9. detsembri 2019. aasta otsus (ÜVJP) 2019/2110 Euroopa Liidu ÜJKP nõuandemissiooni kohta Kesk-Aafrika Vabariigis (EUAM RCA) (ELT L 318, 10.12.2019, lk 141).